- Hindi News
- National
- पेमेंट के लिए धरना दे रहे मिस्त्रियों की अकाली सरपंच से तकरार, वापस लौटे
पेमेंट के लिए धरना दे रहे मिस्त्रियों की अकाली सरपंच से तकरार, वापस लौटे
शैहणाके बीडीपीओ दफ्तर के आगे अपने 6 लाख रुपए लेबर के लिए धरना लगा रहे 15 मिस्त्रियों की शैहणा के अकाली सरपंच से तकरार हो गई। मिस्त्रियों को समझाने आया सरपंच अमृतपाल तकरार के बाद वापस लौट गया। पंचायत सचिव लाभ सिंह सरपंच अमृतपाल सिंह पर पंचों द्वारा लगाए भष्ट्राचार के आरोपों के बाद बीडीपीओ दफ्तर द्वारा शुरू हुई जांच में मिस्त्रियों के 6 लाख रुपए अटक गए।
येहै मामला: पिछलेसाल शैहणा में हुए करीब ढाई करोड़ के विकास काम सरपंच अमृतपाल सिंह पंचायत सचिव लाभ सिंह की देख-रेख में करवाए थे। शैहणा के मौजूदा पंच गुरबिंदर सिंह, मलकीत सिंह, साधू सिंह गुरमेल कौर ने 6 फरवरी को सरपंच सचिव पर भष्ट्राचार का आरोप लगाया था।
विभाग सिर्फ जायज कामों के ही रुपए देगा: सुखबिंदर
बीडीपीओशैहणा सुखबिंदर सिंह ने कहा कि जायज कामों के रुपए विभाग हर हाल में देगा। लेकिन जो काम पास नहीं हुए थे,नक्शे में नहीं थे उन कामों के लिए मिस्त्री सरपंच से बात करें। जांच में जो काम नियमों के अनुसार हुए पाए गए सिर्फ उसी की पेमेंट मिस्त्रियों को दी जाएगी। जो नाजायज काम हुए हैं उसके लिए फंड नहीं दिए जा सकते। उसके पैसे सरपंच से मांग जाएं।
मिस्त्रियों का धरना खत्म करवाने आया था सरपंच
मिस्त्रीरौनक सिंह, कृष्ण सिंह, लखविंदर सिंह, अजीत सिंह, बिक्कर सिंह, सेवक सिंह, मनप्रीत सिंह आदि को समझाने आए सरपंच अमृतपाल सिंह की उनसे तकरार हो गई। मिस्त्रियों ने बताया कि उन्होंने गांव में बनी गली, नालियों, सड़कों का काम उन्होंने सरपंच के आदेश पर किया है। लेकिन अब जायज नाजायज कामों की गिनती की जा रही है।
धरने पर बैठे मिस्त्रियों को समझाने आए सरपंच से तकरार करते हुए मिस्त्री।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva